Stelling van Amsterdam

Die Stelling van Amsterdam is ’n 135-kilometer vestinglyn rondom Amsterdam wat sou dien as ’n nasionale toevlugsoord. Dit bestaan uit 45 forte, sowel as damme, dykke, slote, pompstasies, batterye en kasemate. Die forte is 10–15 kilometer vanaf die middestad en laegebiede wat maklik onder water geplaas kon word in oorlogstyd. Die oorstroming is ontwerp om ’n diepte van sowat 30 sentimeter (12 duim) te hê – te min vir bote om oor te vaar. Enige geboue binne 1 kilometer van die lyn moes van hout gemaak wees sodat dit verbrand en die versperring verwyder kon word.

Die Stelling van Amsterdam is tussen 1880 en 1920 gebou. Die Stelling is gemobiliseer en gedeeltelik oorstroom tydens die Eerste Wêreldoorlog, maar Nederland het neutraal gebly en is nie binnegeval nie. In 1922 het die Stelling deel geword van die sogenaamde Vesting Holland. Die noordekant van die Stelling is oorstroom toe Duitsland in 1940 aan die begin van die Tweede Wêreldoorlog binnegeval het, maar Nederland het oorgegee voordat die Duitsers die Stelling bereik het.

Dit is deel van die UNESCO-Wêrelderfenisgebied Nederlandse waterverdedigingslinie.

Verwysings

Eksterne skakels
Stelling van Amsterdam, een stadsmuur van water Beelde en inligting in Nederlands.

Kategorie:Amsterdam